als_Latn dik_Latn sag_Latn
Lajmet
Povećaj veličinu slova Vrati na prvobitnu veličinu slova Samnji veličinu slova štampaj štampajPošalji prijatelju
23. 02. 2015. >> 17:32 0
LAJMET 23.02.2015
23.02.2015
Këshilli kërkon nga prokuroria grumbullimin e dokumentacionit
Këshilli për antikorrupsion, ka kërkuar nga prokurori suprem i shtetit që të grumbullojë dokumentacionin në bazë të cilit do të vlerësojë nëse gjatë tërë procedurës së ndërtimit të ndërtesës së drejtorisë së policisë kanë ekzistuar elemente të korrupsionit dhe për këtë brenda dy muajve ta njoftojë këtë trup parlamentarë. Këshilli sot ka zhvilluar seancë dëgjimore të ministrit për punë të brendshme, Rashko Konjeviq, të kryeprokurorit të shtetit, Ivica Stankoviq, dhe drejtorit të drejtorisë për furnizimet publike Mersud Mujeviq , me rastin e ndërtimit të ndërtesës së Qendër së sigurisë në Podgoricë.
Kërkesën për dëgjimin kontrollues e ka iniciuar deputeti i Frontit demokratik, Zoran Milaniq, i cili ka sqaruar se fjala është për punimet me vlerë mbi 12 milion euro. Gjatë debatit tri orësh anëtarët e Këshillit nga opozita kanë vlerësuar se fjala është për procedurën e dëmshme për shtetin dhe se prokuroria duhet të hetojë nëse ka pasur elemente të korrupsionit. Ndërkaq përfaqësuesit e PDS kanë kumtuar se në këtë çështje nuk shohim asgjë kontestuese.
Stankoviq, ka theksuar se grumbullimi i dokumentacionit të nevojshëm kërkon kohë të gjatë , brena dy muajsh duhet ti dorëzojë Këshillit mendimin e vetë lidhur me procedurën.
R. Konjveviq; Do të vijë të flasë në parlament kur të më ftoni ashtu siç duhet
Ministri për punë të brendshme, Rashko Konjeviq, ka theksuar sot se do të shkojë në parlament të flas për situatën e sigurisë në shtet atëherë kur , siç ka theksuar , të marr ftesë të vlefshme. Ai në mbledhjen e këshillit për antikorrupsion në pohimin e deputetit Koça Pavlloviq, se ministri tash disa kohë injoron ftesën që të flas në parlament në këtë temë, e ka treguar shkresën të cilën e ka marr nga nënkryetari i Kuvendit Branko Radulloviq , pa vulë dhe pa memorandum.
Pavlloviq ka theksuar se ngjarja e fundit , me rastin e eksplodimit të bombës në lagjen Blloku 5 në Podgoricë në mes të ditës duhet të ishte shkak i mjaftueshëm që Konjeviq, të shkojë në Parlament. Konjeviq, ka theksuar se është në dispozicion që në temën e sigurisë të flas si në Këshillin amë ashtu edhe në Parlament.
Parlamenti i BH, neser debaton për për Sutorinën
Komisioni juridiko kushtetues i Dhomës përfaqësuese të Parlamentit të Bosnjë Hrcegovinës do të organizojë nesër debat publikë mbi çështjen e statusit të Sutorinës, është njoftuar nga Parlamenti i BH. Në debatin publikë do të marrin pjesë anëtarët e Kuvendit parlamentar të BH , përfaqësuesit e presidencës së BH, të Këshillit të ministrave, të ministrisë për punë të jashtme , përfaqësuesit e çështjeve civile dhe të drejtësisë të BH , të Komisionit për kufij të BH , përfaqësuesit e Gjyqit kushtetues , ekspert juridik si dhe përfaqësuesit e shoqatave të qytetarëve të BH, njoftojnë agjencisë. Deputeti i Partisë social demokratike në dhomën përfaqësuese të parlamentit të BH, Denis Beqiroviq, ka paraqit propozim rezolutën për Sutorinën me të cilën kërkohet që ky trup ligjdhënës të vlerësojë si të pa pranueshëm , të pa bazë dhe të dëmshëm propozim marrëveshjen për kufirin ndërmjet BH dhe Malit të Zi të cilin e ka vërtetuar Këshilli i ministrave në fillim të nëntorit të vitit të kaluar. Sipas kontratës së propozuar Sutorina, me vullnetin e organeve shtetërore të BH duhet që të mbes në përbërjen e Malit të Zi dhe të definohet kufiri i cili në terren do të shënohet brenda tri vitesh prej hyrjes së kontratës në fuqi. Më parë zyrtarët malazezë kanë kumtuar se çështja e Sutorinës, është çështje kryer dhe se së shpejti pritet nënshkrimi i marrëveshjes për kufirin shtetëror. Presidenti Filip Vujanoviq për shkak të hapjes së kësaj çështjeje e ka shtyrë emërimin e ambasadorit në Sarjevë.
Këshilli përkrah kandidaturën e Mugoshës
Anëtarët e Këshillit për marrëdhëniet ndërkombëtare dhe mërgimtare kanë përkrah sot propozimin që ish kryebashkiaku i Podgoricës, Miomir Mugosha, të jetë ambasador i Malit të Zi në Slloveni. Mendim pozitivë kanë dhënë përfaqësuesit e PDS, të Partisë social demokratike dhe të Partisë boshnjake, kundër ishin deputetet e Frontit demokratikë, kurse të përmbajtur përfaqësuesit e PSP dhe të Malit të Zi pozitiv.
Të theksojmë se sipas Kushtetutës, presidenti i Malit të Zi i emëron ambasadorët me propozimin e qeverisë dhe të Këshillit gjegjës parlamentarë.
Llukshiq , në Maqedoni
Ministri i punëve të jashtme dhe integrimet evropiane Igor Llukshiq qëndron sot për vizitë zyrtare në Maqedoni. Siç është paralajmëruar nga ministria Llukshqi do të bisedojë me presidentin dhe kryeministrin e Maqedonisë , Gjorgje Ivanov dhe Nikolla Grueski, si dhe me kolegun maqedonas Nikolla Poposki .
Siç është paralajmëruar, gjatë kësaj vizite do të nënshkruhet protokoll për lokacionin e përbashkët të përfaqësisë diplomatike konzulare në Parisë.
PSD, debaton iniciativën opozitare për qeverinë kalimtare
Partia social demokratike në mbledhjen e paralajmëruar për sot pasdite duhet të marr qëndrim për iniciativën e opozitës lidhur me bisedimet për formimin e qeveris kalimtare. Liderët e Frontit demokratikë, të Malit të Zi pozitiv dhe të Lëvizjes qytetare, Miodrag lekiq, Darko Pajoviq dhe Zharko Rakçeviq, si dhe shefi i klubit të deputetëve të PSP Aleksandar Damjanoviq, kanë biseduar në parlament me përfaqësuesit e PSD për formimin e qeveris kalimtare.
Qëllimi i takimit , siç ka deklaruar shefi i klubit të deputetëve të social demokratëve Borisllav Banoviq, ka qenë që nga kolegët opozitarë të dëgjojmë se çka nënkupton iniciativa e tyre dhe cila do të ishte forma dhe përmbajtja e sajë.
Shefi i klubit të deputetëve të FD, Goran Danilloviq, ka deklaruar se kolegëve nga PSD ua kanë sqaruar qëndrimet e veta lidhur me propozimin për formimin sa më të shpejtë të qeverisë kalimtare.
Të sjellet në minimum shkelja e principit të supozimit të pafajësisë
Shkelja e principeve të supozimit të pafajësisë në Mal të Zi duhet sjell në minimum , ka theksuar kryetarja e Gjyqit suprem, Vesna Medenica, duke shtuar se mesazhet e funksionarëve publikë dhe të gazetarëve nuk duhet të parasupozojnë fajësinë.
Ajo, në seminarin mbi supozimin e pafajësisë në kuadër të konventës evropiane për të drejtat e njeriut ka theksuar se në kohën dhe kushtet aktuale të dekriminalizimit të shpifjeve dhe të fyerjeve, të garave politike , pluralizmit të mediave dhe lirisë së shprehjes , pothuaj se çdo ditë të drejtat e të dyshuarve ose të akuzuarve , në veçanti parasupozimi i pafajësisë shkelen çdo ditë e më tepër.
Në këtë favor shkojnë edhe raportet mediatike dhe mbishkrimet në gazeta , ku siç ka theksuar ajo shpallen fajtor personat edhe para se akti të jetë dorëzuar në gjyq. Në këtë seminar kanë marr pjesë edhe ambasadori i mbretërisë së bashkuar dhe të Irlandës veriore në Podgoricë Jan Viting , ambasadorja e Gjermanisë Elizabet Budrun Shtajnaker , përfaqësuesi i OSBE-se Rob Forsa , përfaqësuesi i fondacionit Konrad Adenauer Torsten Gisler, etj.
Rriten çmimet e derivateve të naftës
Prej sonte në mesnatë çmimi i të gjitha derivateve do të jetë më i lartë 5 deri në 6 centë për litër , është kumtuar nga ministria e ekonomisë.
Një litër euro super 98 dhe euro super 95 do të jetë 4 cent më i shtrenjtë dhe do të kushtoj 1,2 , respektivisht 1.16 euro, kurse një litër euro dizel është shtrenjtuar 6 cent dhe do të kushtojë 1.8 euro.
Zvogëlim i numrit të papunësuarve gjatë javës
Në Mal të Zi sipas të dhënave të Entit për punësim gjatë kësaj jave janë rreth 35.11 mijë të pa punë , ose diçka më pakë se në javën e kaluar.
Të theksojmë se shkalla më e larte e papunësi 32.7%, është shënuar në korrik të vitit 2 mijë , kurse shkalla më e ulët 10.1 për qind në gusht të vitit 2009.
Prej filmit të vitit Enti ka evidentuar 952 punësime të reja dhe 20 praktikantë.
Ky ent prej fillimit të vitit ka lëshuar 4 mijë e 41 leje pune për jorezident në Mal të Zi.
Jahjaga, bisedoi me kryeparlamentarin Suedez, Ahlin
Presidentja e Republikës së Kosovës, Atifete Jahjaga, e ka zhvilluar sot në zyrën e saj një takim me kryetarin e Parlamentit të Suedisë, Urban Ahlin.
Me Ahlin, sipas një postimi të presidentes në rrjetin social Facebook, zonja Jahjaga ka biseduar për procesin e integrimit evropian të Kosovës, zhvillimin ekonomik të vendit, sundimin e ligjit dhe dialogun për normalizimin e marrëdhënieve ndërmjet Kosovës dhe Serbisë.
Kryetari i Parlamentit të Suedisë, Urban Ahlin, ka shprehur përkushtimin e vendit të tij për të vazhduar bashkëpunimin dhe mbështetjen për institucionet dhe qytetarët e Kosovës në të gjitha sferat me interes dypalësh.
Ai, sipas postimit të presidentes, ka theksuar se Suedia është përkrahëse e politikës së zgjerimit të BE-së dhe mbështet procesin e liberalizimit të vizave për Kosovën.
Ahlin gjatë ditës së sotme është takuar edhe me kryeministrin e Kosovës, Isa Mustafa.
Në shtator, në Tiranë do të mbahet “Takimi ndërkombëtar” për paqen
Në shtator të këtij viti, udhëheqës të të gjitha besimeve fetare botërore do të mblidhen në Tiranë në “takimin e 28 Ndërkombëtar për Paqen” në përkujtim të 20-vjetorit të përfundimit të Luftës së Fundit në Ballkan. Për tre ditë me radhë më datat 6-7-8 shtator, Shqipëria do të promovojë edhe një herë dialogun dhe bashkëjetesën fetare. Mijëra njerëz nga e gjithë bota pritet të jenë pjesë e këtij “mitingu” botëror për paqen.
Ky takim u organizua nga Komuniteti i Sant'Egigjio i Romës, nje strukturë shumë afër me Vatikanin. Takimi për paqen ka një rëndësi të veçantë për Shqipërinë, jo vetëm fetare por edhe politike, teksa e promovon Shqipërinë si faktor stabiliteti në Rajon. Duhet theksuar se është dekada e parë që vendet e Ballkanit nuk kanë provuar shijen e luftës përballë njëra-tjetrës.
Takimi për Paqen vjen gjithashtu në një kohë kur rreziku i ekstremizmit dhe radikalizmit fetar, është kthyer në një çështje shqetësuese në botë.
Takimi për Paqen zanafillën e tij e ka që më 1986 me iniciativë të Papa Gjon Palit II me qëllim promovimin e mirëkuptimit dhe dialogut të ndërsjelltë mes feve, duke pasur në horizont lutjen për paqe. Eshtë hera e parë që takimi organizohet në Shqipëri.
Tirana, nikoqir i takimit të ministrave të jashtëm të Evropës Juglindore
Në kuadër të Presidencës Shqiptare të Procesit të Bashkëpunimit të Vendeve të Evropës Juglindore (SEECP), sot dhe nesër në Tiranë po mbahet takimi i ministrave të Punëve të Jashtme të vendeve pjesëmarrëse.
Kosova në këtë konferencë, që është më e rëndësishmja në rajon, po përfaqësohet nga Zëvendëskryeministri i parë dhe Ministri i Punëve të Jashtme, Hashim Thaçi. Kurse, përveç zëvendëskryeministrit Thaçi, pjesëmarrjen e kanë konfirmuar edhe pesë zëvendëskryeministra e ministra të rajonit dhe nëntë sekretarë të shteteve e zëvendësministra të tjerë, njoftoi MPJ e Kosoves.
Më tepër se 1 500 të vrarë nga koalicioni kundër IS
Fushata ajrore kundër Shtetit Islamik në Siri, e udhëhequr nga Shtetet e Bashkuara, deri më tani ka vrarë 1 mijë e 600 persona, kryesisht xhihadistë.
Vrasjet janë kryer tash e pesë muaj kur edhe kanë nisur sulmet ajrore ndaj caqeve të Shtetit Islamik. Obserbatori sirian për të drejtat e njeriut me bazë në Londër ka njoftuar sot se gati të gjithë të vrarët janë militantë të IS-it apo të Frontit Al-Nusra.Përveç vrasjet e xhihadistëve, observatori i ka dokumentuar edhe 62 vrasje të civilëve gjatë këtyre sulmeve.
Ukrajina nuk do të fillojë me tërheqjen e armatimit nga vija e frontit
Ushtria ukrainase thotë se nuk do të fillojë me tërheqjen e armatimit të rëndë nga vija e frontit, ngase separatistët e mbështetur nga Rusia ende nuk i kanë ndalur tërësisht sulmet. Sipas marrëveshjes së ndërmjetësuar nga udhëheqësit e Gjermanisë dhe Francës, forcat qeveritare dhe rebelët do të duhej ta ndalnin zjarrin më 15 shkurt dhe të fillonin me tërheqjen e armatimit të rëndë jo më vonë se dy ditë. Zëdhënësi i ushtrisë ukrainase, Anatoly Stelmakh, tha sot se ndonëse armiqësitë janë zvogëluar që nga marrja e Debaltseves nga separatistët, rebelët i kanë granatuar trupat qeveritare dy herë gjatë natës së kaluar.Një zëdhënës tjetër, Vladyslav Seleznyov, tha gjatë një paraqitje televizive se nuk mund të tërhiqet armatimi i rëndë derisa vazhdojnë sulmet mbi pozicionet e ushtrisë ukrainase.
Së paku 10 persona kanë vdekur nga djegia e një autobusi në Pakistan
Së paku dhjetë persona kanë vdekur dhe nëntë të tjerë janë lënduar kur një autobus pasagjerësh është përfshirë nga zjarri në jug të Pakistanit. Aksidenti ka ngjarë gjatë natës në qytetin Noori Abad, rreth 100 kilometra në verilindje të Karaçit. “Së paku dhjetë persona kanë vdekur. Shtatë prej të cilëve as nuk mund të identifikohen”, ka thënë zyrtari policor, Naeem Shaikh.“Tri gra, dy fëmijë dhe katër persona të tjerë janë plagosur ndërsa tre pasagjerë kanë shpëtuar pa lëndime”, ka shtuar me tutje Shaikh. Sipas informacioneve të para, autobusi ishte i mbingarkuar.Në Pakistan, incidentet e tilla janë të shpeshta për shkak të rrugëve të këqija dhe mosmirëmbajtjes së automjeteve.
Pezullohet urdhëri i presidentit Obama për mbrojtjen e emigrantëve
Urdhëri ekzekutiv i Presidentit Obama për mbrojtjen nga deportimi të miliona emigrantëve pa dokumenta duhet të kishte hyrë në fuqi këtë javë, por është pezulluar pasi një gjykatës federal e bllokoi atë. Siç njofton korrespondenti Michael Bowman, beteja ligjore sapo ka filluar, dhe si mbështetësit ashtu edhe kundërshtarët e urdhrit të njëanshëm të presidentit nuk tregojnë shenja se do të lëshojnë terren. Në komunitetet e emigrantëve ra një hije e zymtë gjatë seminarëve, që po zhvilloheshin për të ndihmuar emigrantët pa dokumente dhe të përfitonin nga urdhri i presidentit. Kjo nismë është pezulluar tashmë. Sipas drejtorit për studime ligjore të Universitetit të Masaçusets, Paul Collins, do të duhet kohë për një zgjidhje përfundimtare.
Ende pa marrëveshje për programin bërthamor të Iranit
Sekretari amerikan i Shtetit, John Kerry dhe Ministri i Jashtëm i Iranit, Mohammad Javad Zarif, e kanë mbajtur një takim për dy orë të dielën në Gjenevë, ku ata kanë diskutuar për programin bërthamor të Teheranit.Për herë të parë, në takim ka marrë pjesë edhe Sekretari amerikan i Energjisë, Ernest Moniz dhe udhëheqësi i programit bërthamor të Iranit, Ali Akbar Salehi. Pjesa më e madhe ditës ka kaluar në takime veç e veç, ku janë diskutuar detajet teknike për frenimin e programit bërthamor të Iranit.
Zarif tha për mediat shtetërore iraniane, se në bisedimet dypalëshe të nivelit të lartë ka pasur “diskutime të mira, por nuk ka marrëveshje”, ngase, sipas tij, kanë mbetur edhe disa ndasi. Fuqitë e mëdha dhe Irani e kanë caktuar një afat deri në fund të muajit mars, për arritjen e një marrëveshje kornizë në lidhje me programin bërthamor të Teheranit.
Ndahen çmimet Oscar për filmat më të mirë të vitit
Filmi polak “Ida” e ka fituar çmimin Oskar për filmin më të mirë në gjuhë të huaj në ceremoninë që është mbajtur në Los Angeles.
I drejtuar nga Pawel Pawlikowski, filmi bardh e zi tregon ngjarjen e një murgeshe në vitin 1962, e cila mëson se është një jetime çifute.
Filmi “Ida” e ka mundur filmin rus “Leviathan”.
Filmi më i mirë gjatë ndarjes së çmimeve Oskar është shpallur filmi “Birdman”.
Ceremonia e 87-të e ndarjes së çmimeve Oskar është mbajtur në teatrin Double në Hollywood të Shteteve të Bashkuara.
Neser, mot me vranësira të ndryshueshme
Sot në Mal të Zi ka mbajtë mot kryesisht i vranët. Frynë erë e dobët deri mesatare jugore dhe jug lindore.
M Temperaturat: Tivar 16 g. H. Novi e Budvë 15, Podgoricë 14, Ulqin e Beranë 13, Plevle 12, Mojkovac 11, rozhaj 10, Nikshiq , Kollashin Plavë e B. Pole 9, Cetinë e Shavnik 8, Plluzhinë 6 dhe në Zhablak 5 g.
Për nesër, në jug dhe bregdet, parashihet të mbajë mot me vranësira të ndryshueshme dhe gjatë ditës me reshje të përkohshme të shiut, kurse në veri relativisht i vranët por kryesisht i thatë.
Do të fryjë erë mesatare deri e fortë lindore dhe jug lindore.
Temperatura e mëngjesit prej -2 deri në 10, kurse më e larta e ditës prej 5 deri në 15 g. C.
als_Latn hrv_Latn unk als_Latn unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn